«Συμπερίληψη στην Εργασία»: Πρόσληψη ανάπηρων εργαζομένων στην Τεχνόπολη Δήμου Αθηναίων
2025-07-07 - 2025-12-31 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
«Συμπερίληψη στην Εργασία»: Πρόσληψη ανάπηρων εργαζομένων στην Τεχνόπολη Δήμου Αθηναίων
Η Τεχνόπολη Δήμου Αθηναίων, αναγνωρίζοντας ότι το δικαίωμα στην εργασία αποτελεί ανάγκη ζωτικής σημασίας τόσο για τη σωματική και ψυχική υγεία κάθε ατόμου όσο και για την επιβίωσή του, σε συνεργασία με την ομάδα του Nevronas προχωρά στην υλοποίηση του οργανωμένου προγράμματος για την Υποστηρικτική Εργασία «Συμπερίληψη στην Εργασία», βασισμένου στο ευρωπαϊκό πλαίσιο της Κοινωνικής και Εργασιακής Συμπερίληψης των ατόμων με αναπηρία ή/και νευροδιαφορετικότητα.
Έχοντας λάβει εκπαίδευση πάνω στη νευροδιαφορετικότητα και νοητική αναπηρία, η Τεχνόπολη υπογράφει την πρόσληψη ανάπηρων εργαζομένων. Ο Αλέξανδρος και η Βασιλική είναι πλέον επίσημα εργαζόμενοι στον χώρο της, στον τομέα της εστίασης και συγκεκριμένα στο Technopolis Café – σε θέσεις βοηθού σερβιτόρου και βοηθού μάγειρα, αντίστοιχα.
Το κλίμα είναι πολύ θετικό και με την υποστήριξη της εξειδικευμένης ομάδας του Nevronas στα εργασιακά θέματα των ΑμεΑ, η οποία ενημερώνει, εκπαιδεύει και στηρίζει τόσο τους εργαζόμενους με αναπηρία, όσο και τους μη ανάπηρους συναδέλφους τους στην Τεχνόπολη, αλλά και τους υπεύθυνους των τμημάτων, προκειμένου να διασφαλίσει την προσβασιμότητα και την ομαλή ένταξη, αυτή η Εργασιακή Συμπερίληψη είναι σίγουρο ότι θα στεφθεί με επιτυχία.
Η Συμπερίληψη και η Προσβασιμότητα δεν είναι απλά ανάγκη, είναι προτεραιότητα και γίνεται πραγματικότητα!
Βασιλική και Αλέξανδρε, καλώς ορίσατε!

Ιούλιος στο Μουσείο Μαρία Κάλλας
2025-07-10 19:00 - 2025-09-09 21:00 UTC
Το Μουσείο Μαρία Κάλλας του Δήμου Αθηναίων δίνει καλοκαιρινό ραντεβού με το κοινό, μέσα από δράσεις που συνδέουν την τέχνη, τη φαντασία και την θερινή αύρα της πόλης. Η καρδιά του Ιουλίου χτυπά στην Πλατεία Μητροπόλεως με το La Mia Maria: Create your own carte postale!, ένα δημιουργικό happening για μικρούς και μεγάλους. Η πανσέληνος του Ιουλίου φωτίζει το Under the Moonlight, τη βραδινή μουσειακή εμπειρία με DJ set και θέα στην Ακρόπολη, ενώ όσοι παραμείνουν ή επισκεφθούν την Αθήνα έχουν την ευκαιρία να απολαύσουν τις διαδραστικές ξεναγήσεις του μουσείου στα ελληνικά και αγγλικά για όλες τις ηλικίες.

ΔΡΑΣΕΙΣ – ΕΚΔΗΛΩΣΕΙΣ
Πέμπτη 10 Ιουλίου | Under the Moonlight
Την Πέμπτη 10 Ιουλίου, το Μουσείο Μαρία Κάλλας γιορτάζει την πανσέληνο του Ιουλίου με μια ανοιχτή βραδινή δράση με τίτλο Under the Moonlight. Από τις 19:00 έως τις 23:00, οι επισκέπτες θα έχουν τη δυνατότητα να περιηγηθούν στην έκθεση του μουσείου με μειωμένη γενική είσοδο, απολαμβάνοντας ταυτόχρονα ένα καλοκαιρινό DJ set στον χώρο εκδηλώσεων, με φόντο την εντυπωσιακή θέα της Ακρόπολης.
Καθ’ όλη τη διάρκεια της βραδιάς, το bar του café La Divina θα είναι ανοιχτό, δίνοντας τη δυνατότητα στο κοινό να απολαύσει το ποτό του στην βεράντα του τρίτου ορόφου υπό το φως της πανσελήνου ή κατά την διάρκεια της περιήγησής του στην έκθεση.
Το πιο ατμοσφαιρικό καλοκαιρινό βράδυ του Ιουλίου σας περιμένει στο Μουσείο Μαρία Κάλλας!
Πληροφορίες:
Ημερομηνία: Πέμπτη, 10 Ιουλίου 2025
Ώρες: 19:00 – 23:00
Κόστος εισόδου: 3€ – Κλείστε το δελτίο εισόδου σας εδώ

Κάθε Κυριακή του Ιουλίου| La Mia Maria: Create your own carte postale! | Happening για μικρούς και μεγάλους
Πού θα ταξιδέψει η δική σου carte postale;
Τις Κυριακές του Ιουλίου, από τις 11:00 έως τις 14:00, μικροί και μεγάλοι δημιουργούν την δική τους αναμνηστική carte postale με την προσωπογραφία της Μαρίας Κάλλας χρησιμοποιώντας την τεχνική stencil.
Σε αυτήν τη διασκεδαστική δράση θα γνωρίσετε τη μεγάλη ντίβα της όπερας μέσα από μια καλλιτεχνική διαδικασία γεμάτη χρώματα και φαντασία. Φεύγοντας, θα έχετε ένα μοναδικό ενθύμιο, που θα σας θυμίζει την ξεχωριστή αυτή γνωριμία με την δική σας Μαρία Κάλλας.
Κάθε Κυριακή, η Πλατεία Μητροπόλεως ζωντανεύει με δημιουργία και χαρά! Ελάτε με την παρέα σας ή την οικογένειά σας, απολαύστε τη βόλτα σας στο κέντρο της πόλης και κάντε μία στάση για λίγη τέχνη, φαντασία και… τη δική σας carte postale!
Πληροφορίες:
Ημερομηνίες: Κυριακές 6, 13, 20 & 27 Ιουλίου 2025
Ώρα: 11:00 – 14:00
Διάρκεια δημιουργίας της carte postale: περίπου 15 λεπτά
Τοποθεσία: πλατεία Μητροπόλεως – ακριβώς απέναντι από την είσοδο του Μουσείου Μαρία Κάλλας
Δωρεάν συμμετοχή – Δεν απαιτείται κράτηση θέσης, αλλά τηρείται σειρά προτεραιότητας

ΞΕΝΑΓΗΣΕΙΣ
Το Μουσείο Μαρία Κάλλας προσφέρει μια σειρά από διαδραστικές και βιωματικές ξεναγήσεις, καλώντας τους επισκέπτες να ανακαλύψουν τη ζωή και την κληρονομιά της διάσημης σοπράνο, καθώς και την τέχνη της όπερας. Οι επισκέπτες βιώνουν μια πλήρη μουσειακή εμπειρία, όπου συνδυάζονται ηχητικά και ιστορικά αρχεία, σύγχρονες τεχνολογίες και πολυμέσα. Οι ξεναγήσεις είναι προσαρμοσμένες σε όλες τις ανάγκες του κοινού, περιλαμβάνοντας επιλογές για ενήλικες, οικογένειες, θεματικές περιηγήσεις από τους ειδικούς του μουσείου, καθώς και ειδικές ξεναγήσεις για επισκέπτες άνω των 65 ετών και άλλες ομάδες.
Δείτε αναλυτικά τις ξεναγήσεις του Μουσείου Μαρία Κάλλας
Πρόγραμμα ξεναγήσεων – Ιούλιος & Αύγουστος 2025
Τετάρτη 16 & 30 Ιουλίου | Aγγλική ξενάγηση ενηλίκων – κλείστε το εισιτήριό σας
Τετάρτη 16 & 30 Ιουλίου | Αγγλική οικογενειακή ξενάγηση – κλείστε το εισιτήριό σας
Σάββατο 26 Ιουλίου | Ξενάγηση Ενηλίκων – κλείστε το εισιτήριό σας
Σάββατο 26 Ιουλίου | Οικογενειακή Ξενάγηση – κλείστε το εισιτήριό σας
Πέμπτη 7 & 21 Αυγούστου | Αγγλική ξενάγηση ενηλίκων – κλείστε το εισιτήριό σας
Πέμπτη 7 & 21 Αυγούστου | Αγγλική οικογενειακή ξενάγηση – κλείστε το εισιτήριό σας
Σάββατο 30 Αυγούστου | Ξενάγηση Ενηλίκων – κλείστε το εισιτήριό σας
Σάββατο 30 Αυγούστου | Οικογενειακή Ξενάγηση – κλείστε το εισιτήριό σας

Χάσαμε τη θεία, στοπ!
2025-08-23 08:00 - 17:00 | Θεάτρο Κολωνού, Ιωαννίνων και Καπνέως, Αθήνα, Greece
Το έργο σταθµός του Γιώργου ∆ιαλεγµένου σε σκηνοθεσία Χρήστου Τριπόδη.
Οι τεθλιµµένοι συγγενείς (αλφαβητικά):

Τζένη ∆ιαγούπη
Τζόυς Ευείδη
Βίβιαν Κοντοµάρη
Νατάσσα Κοτσοβού
Γιώργος Σουξές
Ορέστης Τζιόβας και
Χάρης Χιώτης

Εισιτήρια: 5€

PyCon Greece 2025
2025-08-29 09:00 - 2025-08-30 23:59 | Αμφιθέατρο «Μιλτιάδης Έβερτ», Αεριοφυλάκιο 1, Αθήνα, Αττική, 11854, Greece
To 1ο συνέδριο PyCon στην Ελλάδα, αφιερωμένο στην Python και το Python Community. Δημιουργία μιας παθιασμένης εθελοντικής ομάδας, το συνέδριο στοχεύει στην ενίσχυση της συνεργασίας και της ανταλλαγής γνώσεων μεταξύ ατόμων με ενδιαφέρον στην Python ανεξαρτήτως επαγγελματικής ιδιότητας και εμπειρίας.

Το συνέδριο σηματοδοτεί ένα νέο κεφάλαιο την ελληνική Python κοινότητα, συγκεντρώνοντας λάτρεις της γλώσσας για να ανταλλάξουν ιδέες, να συνδεθούν και να γιορτάσουν μαζί την Python.
Η Αθήνα, μια πόλη που συνδυάζει την αρχαία ιστορία με το ζωντανό, καινοτόμο πνεύμα της σύγχρονης τεχνολογίας, δημιουργεί ένα μοναδικό περιβάλλον έμπνευσης και δημιουργικότητας για το συνέδριο. Το PyCon Greece 2025 θα φιλοξενηθεί στην Τεχνόπολη Δήμου Αθηναίων, έναν από τους πιο δυναμικούς πολιτιστικούς χώρους της πόλης. Στην καρδιά της Αθήνας, η Τεχνόπολη είναι ένα κέντρο δημιουργικότητας και τεχνολογίας, προσφέροντας ένα χώρο έμπνευσης με μοναδικό συνδυασμό βιομηχανικής κληρονομιάς και σύγχρονων εγκαταστάσεων.
Το συνέδριο θα περιλαμβάνει μια ποικιλία από ομιλίες, εργαστήρια και παρουσιάσεις, καλύπτοντας θεματολογίες από Web Development και Data Science μέχρι Machine Learning και AI. Αν ασχολείστε με την Python είτε επαγγελματικά είτε ερασιτεχνικά ή κάνετε τώρα τα πρώτα σας βήματα, μην το χάσετε.
Ετοιμαστείτε για μια αξέχαστη εμπειρία γεμάτη γνώση, δικτύωση και το πνεύμα της Python κοινότητας!
Ανυπομονούμε να σας καλωσορίσουμε σε δύο συναρπαστικές ημέρες αφιερωμένες στην Python.
Ακολουθήστε μας στα social media και γίνετε μέλη στο Discord server μας για ενημερώσεις.
Δεσμευόμαστε να δημιουργήσουμε ένα συμπεριληπτικό περιβάλλον χωρίς αποκλεισμούς, όπου κάθε άτομο είναι ευπρόσδεκτο.
Πληροφορίες:
Early Bird Tickets
Τα εισιτήρια Early Bird είναι διαθέσιμα για περιορισμένο χρονικό διάστημα και σε περιορισμένο αριθμό. Κλείστε το δικό σας σήμερα!
Community Ticket: 45,00 €
Community Plus: 55,00 €
more.com
Όλα τα εισιτήρια παρέχουν πρόσβαση στη Κεντρική Σκηνή, το INNOVATHENS και τις παράλληλες δραστηριότητες. Το εισιτήριο Community Plus περιλαμβάνει ένα T-shirt με αποκλειστικό merch του PyCon Greece 2025!

«Αίας» του Σοφοκλή - Σκηνοθεσία Γιώργος Ναούρης
2025-08-30 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
«ΑΙΑΣ» του Σοφοκλή. Eπιστρέφει αυτό το καλοκαίρι για δύο μόνο παραστάσεις σε Αθήνα και Θεσσαλονίκη.
Η επιτυχημένη παράσταση που σκηνοθέτησε ο Γιώργος Νανούρης με τον Μιχάλη Σαράντη και τον Απόστολο Χαντζαρά, έχοντας ενθουσιάσει κοινό και κριτικούς, επιστρέφει αυτό το καλοκαίρι για δύο μοναδικές παραστάσεις σε Αθήνα και Θεσσαλονίκη.
Στην παράσταση, η τέχνη του θεάτρου συναντιέται με αυτήν της ζωγραφικής. Ο Μιχάλης Σαράντης ερμηνεύει συγκλονιστικά και τους εννιά ρόλους της τραγωδίας, ενώ ο Απόστολος Χαντζαράς συνομιλεί μαζί του ζωγραφίζοντας, μπροστά στα μάτια των θεατών.
Τη μετάφραση έχει κάνει ο ποιητής Νίκος A. Παναγιωτόπουλος.

Μόνος με τον Άμλετ
2025-09-01 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Ο Αιμίλιος Χειλάκης είναι ξανά «ΜΟΝΟΣ ΜΕ ΤΟΝ ΑΜΛΕΤ»
Μαζί του επί σκηνής παίζει μουσική ο Δημήτρης Καμαρωτός
Ο Άμλετ επιστρέφει πιο μόνος, πιο σύγχρονος, πιο επιτακτικός από ποτέ.
Ο Αιμίλιος Χειλάκης ανεβαίνει ξανά στη σκηνή για να ερμηνεύσει τους βασικούς ρόλους του σαιξπηρικού δράματος σε μια υποβλητική παράσταση που συγκλόνισε κοινό και κριτικούς.
Το «Μόνος με τον Άμλετ», βασισμένο στον «Άμλετ» του William Shakespeare, είναι μια τολμηρή διασκευή του εμβληματικού έργου, βασισμένη στη μετάφραση του Γιώργου Χειμωνά, και επιστρέφει οχτώ χρόνια μετά το τελευταίο του ανέβασμα. Σε σκηνοθεσία του ίδιου του Αιμίλιου Χειλάκη και του Μανώλη Δούνια, ξεδιπλώνει τα πάθη, τις εσωτερικές συγκρούσεις και την τραγική ειρωνεία που διατρέχει την ιστορία του Άμλετ.
Τι συμβαίνει στο έργο: Όταν ο βασιλιάς της Δανίας πεθαίνει αιφνίδια, τον θρόνο σφετερίζεται ο αδελφός του, Κλαύδιος — καταλαμβάνοντας όχι μόνο την εξουσία, αλλά και τη σύζυγο του νεκρού βασιλιά, Γερτρούδη. Η βασίλισσα και μητέρα του Άμλετ ενδίδει σε έναν βιαστικό, σχεδόν ανίερο γάμο, αφήνοντας τον γιο της βυθισμένο στο πένθος και τη σύγχυση. Η εύθραυστη ισορροπία διαλύεται όταν εμφανίζεται το Φάντασμα του βασιλιά: δεν πέθανε φυσικά, αποκαλύπτει — δολοφονήθηκε. Φονιάς ο ίδιος του ο αδελφός, με ύπουλο τρόπο και στόχο του τον θρόνο. Ο Άμλετ ορκίζεται εκδίκηση -ούτε καν ο έρωτάς του για την τρυφερή Οφηλία, δεν θα τον αποσπάσει από το σκοπό του. Για να βεβαιωθεί για την ενοχή του Κλαύδιου, προσκαλεί έναν θίασο περιπλανώμενων ηθοποιών να ανεβάσουν μια παράσταση που αναπαριστά τη δολοφονία του πατέρα του. Η αντίδραση του Κλαύδιου στα όσα συμβαίνουν, θα τον προδώσει και η εκδίκηση του Άμλετ θα είναι φοβερή, αλλά και αυτοκαταστροφική.
Η παράσταση «Μόνος με τον Άμλετ» παρακολουθεί την προσπάθεια του νεαρού πρίγκιπα να διανύσει την απόσταση από τη Σκέψη στην Πράξη. Συνειδητοποιώντας πως το σύστημα αξιών στο οποίο πίστευε και η επίπλαστη ευδαιμονία που απολάμβανε έχουν πεθάνει, ο Άμλετ πασχίζει να διατηρήσει την αξιοπρέπεια και τα ιδανικά του μέσα σε μια κοινωνία που ιδεολογικά καταρρέει.
Παράδοξο – ή και προφητικό – το πόσο αυτή η κοινωνία μοιάζει με τη δική μας, τέσσερις αιώνες μετά. Το ερώτημα δεν είναι πια «να ζει κανείς ή να μη ζει», αλλά «πώς να ζει»: Είναι προτιμότερο να ζει άπραγος ή να πεθαίνει πράττοντας;
Αυτό το ερώτημα διατρέχει την παράσταση και γίνεται η ραχοκοκαλιά της.
Ο Αιμίλιος Χειλάκης γίνεται Άμλετ, Οφηλία, Κλαύδιος, Γερτρούδη, Πολώνιος, Λαέρτης, Οράτιος, το Φάντασμα του βασιλιά –κρατώντας το θεατή σε απόλυτη εγρήγορση. Δίπλα του, ο Δημήτρης Καμαρωτός δημιουργεί επί σκηνής έναν ηχητικό κόσμο που λειτουργεί σαν εσωτερική φωνή, σαν αντίλαλος του τραγικού ήρωα. Με σκηνικά και κοστούμια της Αλεξίας Θεοδωράκη, κίνηση της Φαίδρας Νταϊόγλου και φωτισμούς του Νίκου Βλασόπουλου, το «Μόνος με τον Άμλετ» είναι μια παράσταση που επιστρέφει στα απολύτως βασικά της θεατρικής πράξης — τη φωνή, το σώμα, τη μουσική και το φως.
Διάρκεια παράστασης: 80 λεπτά.
Συντελεστές
Μετάφραση: Γιώργος Χειμωνάς
Σκηνοθεσία – Διασκευή: Μανώλης Δούνιας, Αιμίλιος Χειλάκης
Πρωτότυπη μουσική: Δημήτρης Καμαρωτός
Σκηνικά – Κοστούμια: Αλεξία Θεοδωράκη
Κίνηση: Φαίδρα Νταϊόγλου
Φωτισμοί: Νίκος Βλασόπουλος

Φωτογραφίες: Άρης Καμαρωτός
Φωτογραφία αφίσας: Γιάννης Βασταρδής
Designer: Μαρία Παναγιωτονάκου
Επικοινωνία
Υπεύθυνη Δημοσίων Σχέσεων: Αναστασία Καμβύση
Υπεύθυνη Επικοινωνίας Β. Ελλάδας: Ρίτα Σίσσιου
Υπεύθυνη Περιοδείας: Μαρία Κουλούρη
Διαφήμιση-social media: Renegade Media, Βασίλης Ζαρκαδούλας
Παραγωγή: ARTIVITIES
Προπώληση εισιτηρίων: www.ticketservices.gr
Διακεκριμένη ζώνη επί σκηνής: 25€
Γενική είσοδος: 20€
Μειωμένο (φοιτητές, άνεργοι, ΑμεΑ): 17€

Η Τεχνόπολη στηρίζει το Κέντρο Υποδοχής και Αλληλεγγύης του Δήμου Αθηναίων
2025-09-02 - 2025-09-21
Τον φετινό Σεπτέμβριο, η Τεχνόπολη Δήμου Αθηναίων στηρίζει το πολύτιμο έργο του Κέντρου Υποδοχής και Αλληλεγγύης του Δήμου Αθηναίων, καθώς δίνει στο κοινό τη δυνατότητα να προσφέρει είδη πρώτης ανάγκης –τρόφιμα, είδη προσωπικής υγιεινής και προϊόντα οικιακής καθαριότητας– κατά τη διάρκεια της κάθε εκδήλωσης της Μουσικής Τεχνόπολης, στην κεντρική είσοδο των συναυλιών.
Με κάθε δωρεά, ανεξαρτήτως ποσότητας και χρηματικής αξίας, κάθε επισκέπτης μπορεί να συμβάλει στην ανακούφιση των πιο ευάλωτων κατοίκων της Αθήνας ενισχύοντας το πολύπλευρο κοινωνικό έργο του Κ.Υ.Α.Δ.Α., του φορέα που προσφέρει καθημερινά ουσιαστική στήριξη σε χιλιάδες συνανθρώπους μας που βιώνουν την αστεγία ή ζουν κάτω από το όριο της φτώχειας, μέσω ενός ολοκληρωμένου δικτύου κοινωνικών δομών και υπηρεσιών.
Οι προσφορές του κοινού θα ενισχύσουν συγκεκριμένα τον Κόμβο Αλληλοβοήθειας Πολιτών, πρόγραμμα το οποίο καλύπτει βασικές ανάγκες περισσότερων από 3.500 οικογενειών διανέμοντας απαραίτητα αγαθά, ενώ προσφέρει και επιπλέον υποστήριξη μέσα από κοινωνικά ιατρεία, συμβουλευτικές υπηρεσίες και δράσεις ένταξης.

Συναυλία-γιορτή για το ελληνικό τραγούδι - 5η ακροάση της Μικρής Άρκτου
2025-09-02 20:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
ΟΙ ΦΩΝΕΣ ΤΟΥ ΜΕΛΛΟΝΤΟΣ ΜΑΣ ΕΙΝΑΙ ΕΔΩ!

5η ΑΚΡΟΑΣΗ της ΜΙΚΡΗΣ ΑΡΚΤΟΥ
ΜΙΑ ΜΕΓΑΛΗ ΣΥΝΑΥΛΙΑ – ΓΙΟΡΤΗ ΓΙΑ ΤΟ ΕΛΛΗΝΙΚΟ ΤΡΑΓΟΥΔΙ
Τεχνόπολη Δήμου Αθηναίων
Τρίτη 2 Σεπτεμβρίου, 20.00

Ένα παράθυρο από και προς την κοινωνία – αυτό είναι οι Ακροάσεις της Μικρής Άρκτου.
Ένα παράθυρο με θέα στο αύριο, για τις νέες και τους νέους δημιουργούς και ερμηνευτές.
Παρασκευάς Καρασούλος

Η Μικρή Άρκτος και η Τεχνόπολη Δήμου Αθηναίων παρουσιάζουν σε μια συναυλία – γιορτή, την Τρίτη 2 Σεπτεμβρίου στην κεντρική σκηνή της Τεχνόπολης τους διακριθέντες δημιουργούς και ερμηνευτές της 5ης Ακρόασης της Μικρής Άρκτου.
Δεκαπέντε νέες και νέοι ερμηνευτές, είκοσι επτά καινούργια και σημαντικά τραγούδια με τις υπογραφές ισάριθμων νέων τραγουδοποιών και συνθετών/τριών, πρωταγωνιστούν σ’ αυτή τη γιορτινή βραδιά καλωσορίσματος των φωνών του μέλλοντός μας στο ελληνικό τραγούδι.
Οι Ακροάσεις της Μικρής Άρκτου, ένας θεσμός με ζωή πάνω από 23 χρόνια, αποτελούν το σημείο συνάντησης νέων δημιουργών και ερμηνευτών με το έντεχνο ελληνικό τραγούδι και το κοινό του. Μέσα από το θεσμό αναδείχθηκαν σημαντικοί καλλιτέχνες της νεότερης γενιάς όπως: Ελεωνόρα Ζουγανέλη, Ζαχαρίας Καρούνης, Νατάσσα Μποφίλιου, Γεράσιμος Ευαγγελάτος, Θέμης Καραμουρατίδης, Δημήτρης Μαραμής, Κώστας Τσίρκας, Μιχάλης και Παντελής Καλογεράκης, Απόστολος Κίτσος, Δήμητρα Σελεμίδου, Γιάννης Βασιλόπουλος, Σπύρος Παρασκευάκος και δεκάδες άλλοι.
Στην φετινή 5η Ακρόαση της Μικρής Άρκτου δήλωσαν συμμετοχή πάνω από 600 νέοι καλλιτέχνες, ερμηνευτές και δημιουργοί, αποδεικνύοντας έμπρακτα πως το έντεχνο ελληνικό τραγούδι είναι ζωντανό, δημιουργεί και αιμοδοτεί την Τέχνη του κι η καρδιά του χτυπά δυνατά.
Στις 2 Σεπτεμβρίου στην Τεχνόπολη, το κοινό θα έχει τη δυνατότητα σε μια ιστορική συναυλία-γιορτή, να απολαύσει επι σκηνής τους διακριθέντες δημιουργούς και ερμηνευτές της 5ης Ακρόασης, τα τραγούδια τους και τους ίδιους, αλλά και προσκαλεσμένους ερμηνευτές και δημιουργούς που πέρασαν από τις Ακροάσεις ή τις στήριξαν με καθοριστικό τρόπο.
Θα είναι εκεί με τα τραγούδια τους, οι δημιουργοί:
Λουκία Ανάγνου, Εβίτα Ανδριοπούλου, Δημήτρης Αραβαντινός, Γιώργος Δρούγκας, Κωνσταντίνος Καλλίας, Μαρίνα – Κυριακή Καλλιφατίδου, Γιώργος Καλογερόπουλος, Χρήστος Κατσίδης, Ευγένιος Κλιμ, Χρύσα Κωττάκη, Γιώργος Λιάρος, Τάσος Λούκος, Μάριος Μάκρας, Νικόλας Μαλιώρας, Θάνος Μάρκος, Κυριάκος Μχαηλίδης, Νίκος Παπαντώνης, Στέλλα-Μαρία Πουλή, Δέσποινα Πραφτσιώτη, Κωνσταντίνος Προκόπης, Γιώργος Ρήγας, Πέτρος Σολωμού, Φλωρεντία Τασιάνη, Προκόπης Τσουκαρέλλης, Πολύβιος Χριστοφής, Ντορίτα Χωραφά, Χριστίνα Ψύχα.
Τα τραγούδια των νέων δημιουργών θα ερμηνεύσουν οι διακριθέντες ερμηνευτές:
Βιολέττα Γαλανοπούλου, Πάρης Γαρός, Κωνσταντίνος Γιουρτσίδης, Ιωάννα Γκέλλη, Χρήστος Γκρόζος, Άρης Δελαγραμμάτικας, Μαρία Ζουμποπούλου, Ευγένιος Κοψαχείλης, Αλεξάνδρα Μάγκου, Γρηγορία Μεθενίτη, Κωνσταντίνος Μπεφάνης, Μαρία Νικοθόδη, Κωνσταντίνος Παπαδημητρίου, Ελεάνα Πάσχου, Μιχάλης Τσομπάνογλου.
Θα τους καλωσορίσουν δημιουργοί και ερμηνευτές:
Γεράσιμος Ευαγγελάτος, Θέμης Καραμουρατίδης, Μιχάλης και Παντελής Καλογεράκης, Απόστολος Κίτσος, Δήμητρα Σελεμίδου, Σπύρος Παρασκευάκος, Θοδωρής Νικολάου.
Την συναυλία θα παρουσιάσουν η Μαργαρίτα Μυτιληναίου και ο Ξενοφώντας Ραράκος.
Την ενορχήστρωση των νεών τραγουδιών και την διεύθυνση της ορχήστρας επιμελείται ο συνθέτης Χρίστος Θεοδώρου.
Την καλλιτεχνική επιμέλεια της συναυλίας υπογράφει ο Παρασκευάς Καρασούλος.
Διεύθυνση παραγωγής: Παρασκευή Γερολυμάτου
Γραφιστικός σχεδιασμός: Ανδρέας Γεωργιάδης
Σκηνοθετική επιμέλεια: Σταύρος Ράγιας
Συντονισμός: Άννα Δερνίκα
Επικοινωνία για τη Μικρή Άρκτο: Μαρία Τσολάκη
Μια συναυλία γιορτή για να μην μένει ατραγούδιστο το παρόν μας και χωρίς φωνή το μέλλον μας.
Με την υποστήριξη της Τεχνόπολης Δήμου Αθηναίων.

ΠΛΗΡΟΦΟΡΙΕΣ
Τόπος: Τεχνόπολη Δήμου Αθηναίων – Κεντρική Σκηνή
Ημερομηνία: Τρίτη 2 Σεπτεμβρίου 2025
Ώρα έναρξης: 20.00 (οι πόρτες θα ανοίξουν στις 19.00)
Είσοδος ελεύθερη – αυστηρά με δελτία εισόδου μέσω ticketmaster https://www.ticketmaster.gr/5h-akroash-ths-mikrhs-arktoy_sen_2007310.html

Γιώργος & Νίκος Στρατάκης στην Τεχνόπολη
2025-09-03 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Ο Γιώργος και ο Νίκος Στρατάκης έρχονται στις 3 Σεπτεμβρίου στην Τεχνόπολη Δήμου Αθηναίων για μια συναυλία – ορόσημο.
Η Κρήτη ανεβαίνει Αθήνα — και φέρνει θύελλα!
3 Σεπτεμβρίου. Κράτα την ημερομηνία, βάλε υπενθύμιση και πες το παντού!
Η μεγαλύτερη στιγμή της μέχρι τώρα πορείας τους – μια μουσική βραδιά που υπόσχεται να μας μείνει αξέχαστη. Μία συναυλία – κατάθεση ψυχής από δύο ξεχωριστούς δημιουργούς, που κρατούν ζωντανή την παράδοση της Κρήτης, αλλά ταυτόχρονα τη μεταμορφώνουν, την επαναπροσδιορίζουν, φτιάχνοντας έναν ήχο δικό τους, γεμάτο αλήθεια, πάθος και δύναμη.
Μετά από μια μεγάλη καλοκαιρινή περιοδεία — από πόλη σε πόλη, χωριό σε χωριό, σε κάθε γωνιά της Ελλάδας — οι Στρατάκηδες φτάνουν στην καρδιά της Αθήνας γεμάτοι ενέργεια, εμπειρίες και συγκίνηση. Έρχονται με τη φόρα της Κρήτης και με το βλέμμα στραμμένο σε ένα κοινό που ανυπομονεί. Και είναι έτοιμοι να τα δώσουν όλα. Και να τα πουν όλα!
Κι αυτή η συναυλία στην Τεχνόπολη Δήμου Αθηναίων δεν θα είναι μια απλή συναυλία. Θα είναι μια μουσική εμπειρία ζωής.
Με μια 10μελή μπάντα, με τη λύρα να δονεί τον αέρα, με το λαούτο να δίνει το παλμό και τους ρυθμούς να χτυπούν στην καρδιά, μας καλούν σε μια τρίωρη γιορτή. Μια μουσική έκρηξη συναισθημάτων, γεμάτη τραγούδια από την πλούσια προσωπική τους δισκογραφία, αλλά και με αγαπημένες διασκευές που απογειώνουν την κρητική μουσική όπως μόνο αυτοί ξέρουν.
Ένα πάντρεμα του χθες με το σήμερα, του παλιού με το καινούριο, της παράδοσης με την προσωπική ματιά των δημιουργών. Οι Στρατάκηδες πατούν με σεβασμό στην κληρονομιά τους, αλλά δεν διστάζουν να την πάνε ένα βήμα παραπέρα. Να της δώσουν φωνή και μορφή σημερινή – λυρική, εκφραστική, βαθιά ανθρώπινη.

Κάθε εμφάνισή τους είναι μια μικρή επανάσταση. Πάντα με πάθος, αλήθεια και αυθεντικότητα. Πάντα με τη δύναμη να ενώσουν το κοινό σε έναν κοινό παλμό, σε ένα χτύπο καρδιάς που χορεύει. Με τον κόσμο να τραγουδά μαζί τους δυνατά, με αμέτρητα sold out και στιγμές που γίνονται αναμνήσεις, είναι ξεκάθαρο πως αυτό που θα ζήσουμε στην Τεχνόπολη τον Σεπτέμβριο δεν θα έχει προηγούμενο. Θα είναι μοναδικό. Και θα το ζήσουμε μαζί. Ετοιμαστείτε για ένα μουσικό αντάμωμα, μια βραδιά που θα μας γεμίσει ρυθμό, χαρά, ένταση και έκσταση. Μια εμπειρία που δεν περιγράφεται – μόνο βιώνεται.

3 Σεπτεμβρίου στην Τεχνόπολη Δήμου Αθηναίων
Να είστε όλοι εκεί. Γιατί αυτό… δεν χάνεται!

Μαζί τους οι εξαιρετικοί μουσικοί:
Στρατάκης Μανώλης | Νταούλι
Χατζάκης Αλέκος | Κόντρα μπάσο
Σαλουστρος Γιώργης | Πνευστά
Κοζυράκης Γιάννης | Κιθάρα
Γεωργακόπουλος Πάνος| Τύμπανα
Ψαρομήλιγκος Χρήστος | Βιολί
Χαμαλίδης Στέφανος | Τρομπέτα

Ηχολήπτης | Τσιριγωτάκης Μάνος
Φωτο | Γιώργος Κοντοχριστοφής

Πληροφορίες:
Ώρα προσέλευσης: 20:00
Ώρα Έναρξης: 21:00
Προπώληση: Ticketmaster.gr

Σάκης Ρουβάς στο Δημοτικό Θέατρο Λυκαβητού
2025-09-03 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Ο κορυφαίος Έλληνας star, Σάκης Ρουβάς, έρχεται για μία και μόνο εμφάνιση στο Δημοτικό Θέατρο Λυκαβηττού, την Τετάρτη 3 Σεμπτεβρίου!
Με μια εντυπωσιακή πορεία που μετρά δεκαετίες, γεμάτη διακρίσεις, sold-out εμφανίσεις και τραγούδια που άφησαν εποχή, ο Σάκης Ρουβάς ετοιμάζεται να χαρίσει μια βραδιά γεμάτη ένταση, πάθος και ασταμάτητο μουσικό παλμό, όπως μόνο εκείνος ξέρει. Στη σκηνή, η αξεπέραστη παρουσία του συναντά τις μεγαλύτερες επιτυχίες του, αλλά και το ολοκαίνουργιο τραγούδι «Κούνια Bella», που ήδη ξεχωρίζει και δίνει τον ρυθμό του φετινού καλοκαιριού.
Ένα μουσικό γεγονός που δεν πρέπει να χάσει κανείς, γιατί κάθε εμφάνιση του Σάκη Ρουβά είναι εμπειρία ζωής!
Προπώληση εισιτηρίων TicketsServices.gr
Παραγωγή: GALAXIAS LIVE PRODUCTIONS

Dance Residencies Open Days
2025-09-04 18:00 - 22:00 | Αμφιθέατρο «Μιλτιάδης Έβερτ», Αεριοφυλάκιο 1, Αθήνα, Αττική, 11854, Greece
Η Τεχνόπολη Δήμου Αθηναίων ανοίγει τις πόρτες της στον σύγχρονο χορό
Η Τεχνόπολη Δήμου Αθηναίων στηρίζει έμπρακτα τον κόσμο του χορού, συστήνοντάς του έναν νέο χώρο συνάντησης, έμπνευσης και διαλόγου. Η φιλοδοξία είναι αυτή η αρχή να έχει και συνέχεια – με ακόμα περισσότερες ευκαιρίες για τους/τις επαγγελματίες του χορού,
Πέμπτη 4 Σεπτεμβρίου, 18:00 – 22:00

Ελλειμματικός Χώρος | Τέλης Τελλάκης & Θωμαής Σταυριανού Ζυμαρίτου

Καμπυλότητα Χώρου και Ύλης – Κίνηση σε Ριμάνειους Χώρους | Στεφανία Σκάνδαλου

Το σώμα του τώρα | Άρτεμις Λαμπίρη (ΜΑΝ ΑΜΚΕ)

Burst of Freedom | Ηρώ Κόντη

What is left | Μυρτώ Κουτλή

A dance at the bus stop … και; | Μαριάννα Κουκουλεκίδου (Utteral AMKE)

Written in a Language I Don’t Remember | Διάλεξη, προβολή | Όλγα Μάρκαρη

aWkWard BODY | Δέσποινα Γκουγκουλιάνα (Ομάδα Φρενς)

The Kindness of Strangers | Κωνσταντίνα Ντιναπόγια & Jaime Caballero Milani

Σινεμά κάτω από τα αστέρια: «Ο Μικρός Νικόλας πάει Διακοπές»
2025-09-04 20:30 - 22:30 | 107ο Δημοτικό Σχολείο Αθηνών, Θ. Ιωαννίδη 7-11, Αθήνα, Greece
Η σχολική χρονιά έχει φτάσει στο τέλος της και έχει έρθει η ώρα για τις καλοκαιρινές διακοπές. Ο Μικρός Νικόλας μαζί με τους γονείς και τη γιαγιά του πηγαίνουν σε ένα παραθαλάσσιο ξενοδοχείο, όπου ο πρωταγωνιστής δεν θα χάσει χρόνο να κάνει καινούριους φίλους. Ανάμεσα τους ο Μπεν, που δεν κάνει ακριβώς διακοπές καθώς μένει όλο το χρόνο στην περιοχή. Ο Φρέντι, από την άλλη, τρώει τα πάντα, συνεχώς και αδιακρίτως. Στον ουρανίσκο του μάλιστα καταλήγει ακόμα και ωμό ψάρι. Ο Μικρός Νικόλας θα συναντήσει ακόμα τον Τζότζο που μιλάει περίεργα γιατί είναι Άγγλος, καθώς και τον κλαψιάρη Κρίσπιν. Υπάρχει και ο Κρίστοφερ που είναι τελειομανής σε ενοχλητικό βαθμό. Τέλος, ο μικρός μας ήρωας γνωρίζει και την Ελίζαμπεθ, ένα μικρό κοριτσάκι που τον ακολουθεί παντού για να μην τον χάσει από τα γουρλωμένα της μάτια. «Πόσο γλυκά είναι τα δυο τους. Ηχούν οι γαμήλιες καμπάνες από τώρα», σχολιάζουν μεταξύ τους οι μεγάλοι για πλάκα. Ο Μικρός Νικόλας, όμως, πανικοβάλλεται. Ευτυχώς τα καινούρια του φιλαράκια είναι κοντά του για να τον βοηθήσουν, αλλά και για να κάνουν αταξίες. Ανάμεσα στην παραλία, το ξενοδοχείο και το δάσος, παρέα με τους φίλους τους, την οικογένεια του, τον φροντιστή της παραλίας και τον δάσκαλο κολύμβησης, ο Μικρός Νικόλας θα κάνει αξέχαστες διακοπές. Κι εμείς θα τις απολαύσουμε.

Σινεμά κάτω από τα αστέρια: «Επικίνδυνες Ψαρικές Αποστολές»
2025-09-04 20:30 - 22:30 | 8ο Γυμνάσιο Αθηνών, Νικοπόλεως 33, Αθήνα, Greece
Το καρχαριάκι Παπ ανακαλύπτει υφάλους με πολύτιμα αβγά που κλέβουν οι άνθρωποι, τους οποίους αποφασίζει να εκδικηθεί.

Σινεμά κάτω από τα αστέρια: «Το Απίθανο ταξίδι του Μικρού Γκρίζλι»
2025-09-04 20:30 - 22:30 | 59ο Γυμνάσιο – 59ο ΓΕΛ Αθηνών, Σεκούνδου 10, Αθήνα, Greece
Οι μέρες περνούν μες στη χαλάρωση για τον αξιαγάπητο αρκούδο Μικ Μικ και τον πανέξυπνο λαγό Όσκαρ . Αλλά δεν είναι γραφτό τους να απολαύσουν την ηρεμία τους για πολύ καιρό. Mια μέρα, το κλάμα ενός μωρού ακούγεται κοντά στο σπίτι τους κι εκείνοι δεν πιστεύουν στα αυτιά τους. Άλλη μια λανθασμένη παράδοση από τον πελαργό έχει γίνει πια δικός τους μπελάς.

Σινεμά κάτω από τα Αστέρια: «Ο Λούης και οι Εξωγήινοι»
2025-09-04 20:30 - 22:30 | 144ο Δημοτικό Σχολείο Αθηνών, Χατζηαποστόλου & Μετοχίτη, Αθήνα, Greece
Όταν ο μπαμπάς σου είναι φανατικός της άποψης ότι υπάρχουν εξωγήινοι, η ζωή δεν είναι εύκολη -ούτε και πολύ φυσιολογική! Παρά την αγάπη του για εκείνον, ο 12χρονος Λούης δεν πιστεύει τους ισχυρισμούς του πατέρα του, οπότε η έκπληξή του είναι τεράστια όταν τρεις ατζαμήδες μικροί εξωγήινοι, ο Μογκ, ο Ναγκ και ο Γουάμπο, προσγειώνονται ξαφνικά μπροστά του. Ενθουσιασμένος με την αναπάντεχη αυτή συνάντηση, ο Λούης θέλει να μοιραστεί με τον πατέρα του το φανταστικό αυτό νέο, αλλά συνειδητοποιεί ότι εκείνος θέλει να «παγώσει» και να μελετήσει τους καινούργιους του φίλους. Στο μεταξύ, ο Λούης και οι τρεις εκκεντρικοί του φίλοι θα ζήσουν μια ανατρεπτική περιπέτεια στην προσπάθειά τους να επιστρέψουν οι εξωγήινοι σπίτι τους. Μήπως ο Λούης θα έπρεπε να φύγει μαζί τους για να ξεφύγει από τα γήινά του προβλήματα; Ή μήπως μερικές φορές πρέπει να φτάσεις μέχρι τα άστρα για να βρεις το πού ανήκεις πραγματικά;

Σπύρος Γραμμένος «Δεκαπέντε Χρόνια Δίσκοι» στην Τεχνόπολη
2025-09-04 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Δεκαπέντε χρόνια δισκογραφίας. Δεκαπέντε χρόνια τραγούδια. Δεκαπέντε χρόνια λάθη. Όταν το 2010 κυκλοφόρησε τον πρώτο του δίσκο, ο Σπύρος Γραμμένος δεν φανταζόταν ότι 15 χρόνια μετά θα γιορτάζει ακόμα την κυκλοφορία του —γιατί έτσι είναι τα πράγματα: όταν ξεκινάς, λες, θα βγάλω έναν δίσκο και βλέπουμε. Τελικά, συνέχισε να φτιάχνει τραγούδια, και να που ήρθε η ώρα να τα μαζέψει όλα σε μια βραδιά. Ή τουλάχιστον να μαζευτεί ο ίδιος στην Τεχνόπολη του Δήμου Αθηναίων.

Την Τετάρτη 4 Σεπτεμβρίου, λοιπόν, στο Γκάζι, ο Σπύρος Γραμμένος γιορτάζει και θα είναι εκεί, ζωντανός, με τη μπάντα του, τους δίσκους του, τα τραγούδια του, τα αστεία του, τα σοβαρά του και φυσικά με αγαπημένους καλεσμένους, φίλους που τραγούδησαν μαζί ή με τον τρόπο τους το έκαναν λίγο καλύτερο άνθρωπο όλα αυτά τα χρόνια. Θα ακούσουμε τα παλιά, θα πούμε καινούργια, θα θυμηθούμε γιατί γελάμε όταν ακούμε το όνομά του και θα γιορτάσουμε μαζί του. Μπορεί και να χορέψουμε. Μπορεί και να συγκινηθούμε. Μπορεί και να ερωτευτούμε και μετά από χρόνια να δώσουμε στο παιδί μας το όνομά του. Μια συναυλία-γιορτή. Ένα live για το οποίο ο Γραμμένος θα λέει: «ήσασταν υπέροχοι» και θα το εννοεί.

Παρέα του οι Φοίβος Δεληβοριάς, Καλογεράκια, Jerome Kaluta, Δημήτρης Μητσοτάκης, Μαρία Παπαγεωργίου, Μιρέλα Πάχου, Κωνσταντίνος Πουλής, Ζακ Στεφάνου, Polko, Ελένη Τσαλιγοπούλου και Νεφέλη Φασούλη!
Πληροφορίες:
Ώρα προσέλευσης: 19:30
Ώρα Έναρξης: 21:00
Τιμές Εισιτηρίων
Early birds : 13€
Προπώληση : 15€
Ταμείο : 18€
Δωρεάν έως 10 ετών
Οργάνωση παραγωγής: ImagineArt Live & Wild Rose Productions
Προπώληση: Ticketmaster.gr

Dance Residencies Open Days
2025-09-05 18:00 - 22:00 | Αμφιθέατρο «Μιλτιάδης Έβερτ», Αεριοφυλάκιο 1, Αθήνα, Αττική, 11854, Greece
Η Τεχνόπολη Δήμου Αθηναίων ανοίγει τις πόρτες της στον σύγχρονο χορό
Η Τεχνόπολη Δήμου Αθηναίων στηρίζει έμπρακτα τον κόσμο του χορού, συστήνοντάς του έναν νέο χώρο συνάντησης, έμπνευσης και διαλόγου. Η φιλοδοξία είναι αυτή η αρχή να έχει και συνέχεια – με ακόμα περισσότερες ευκαιρίες για τους/τις επαγγελματίες του χορού
Παρασκευή 5 Σεπτεμβρίου, 18:00 – 22:00

Θραύσματα | Παναγιώτης Λαγανάς

Still Here | Στάλη Συμεών

Writing songs as writing dances | Μάρθα Πασακοπούλου

Growing a mane | Φανή Ποζίδη

She Who Bears | Προβολή, performance | Fay Tzouma

NOSTOS Migrating Bodies-Migrating Dances | Προβολή | Marianna Sfyridi & Eliso Ramou

Φανάρια | Μαρίνα Καββαδία

CHEZ MOI | Αγγελική Μαριδάκη

JellyVoid | Όλια Δραμητινού & Ελευθερία Σωτήρχου

RENSIL _ The Sirens | Αγγελική Πετράκη

Σινεμά κάτω από τα αστέρια: Η Παρέα των Θαυμάτων
2025-09-05 20:30 - 22:00 | 4ο Γυμνάσιο – 6ο Εσπερινό Λύκειο, Σάμου 46, Αθήνα, Greece
Η Βιολέτα, μια ξεχωριστή, ιδιαίτερη αλλά και θρασύτατη νεράιδα, χάνεται στον κόσμο των ανθρώπων. Για να βρει τον δρόμο της επιστροφής, θα πρέπει να συνεργαστεί με ένα 12χρονο κορίτσι, τη Μάξι. Μαζί, θα προσπαθήσουν να βρουν τη μυστική πύλη που θα φέρει τη Βιολέτα πίσω στον κόσμο των νεράιδων και τη Μάξι στη νέα της οικογένεια.

Σινεμά κάτω από τα αστέρια: Ο Απίθανος Μορίς
2025-09-05 20:30 - 22:00 | 111ο Δημοτικό Σχολείο Αθηνών, Γεωργίου Κεδρινού και Δήμου Τσέλιου, Αθήνα, Greece
Ένας νεαρός και ένας πονηρός γάτος ξαφρίζουν τα λεφτά αφελών χωρικών, οι οποίοι νομίζουν ότι οι δύο πρώτοι διώχνουν από τα σπίτια τους τούς σκανταλιάρηδες ποντικούς, όμως και εκείνοι είναι τελικά στο κόλπο. Μέχρι που όλοι τους θα βρεθούν σε μια πόλη όπου κάτι πολύ σκοτεινό κι απειλητικό τούς περιμένει στους υπονόμους.
Ο παραμυθένιος “Αυλητής του Χάμελιν” των αδελφών Γκριμ συναντά τον Βρετανό μυθιστοριογράφο Τέρι Πράτσετ (“Δισκόκοσμος”) και το σκηνοθέτη του “Ουπς! Ο Νώε Έφυγε…” σ’ ένα διασκεδαστικό (για τους ανήλικους θεατές), αλλά περιορισμένης φαντασίας animation με μερικούς ζωηρούς χαρακτήρες (τα ποντίκια κλέβουν την παράσταση από τον μονοδιάστατο Μορίς) και μία και μοναδική ευρηματική ιδέα: το παιχνιδιάρικο γκρέμισμα του “τέταρτου τοίχου”.
Η ταινία προβάλλεται μεταγλωττισμένη στα ελληνικά.

Μ. Βρετανία, Γερμανία. 2022. Διάρκεια: 93΄. Διανομή: ROSEBUD.21

Σίνεμα κάτω από τα αστέρια: «Ο Μικρός Πρίγκιπας»
2025-09-05 20:30 - 22:30 | 12ο Γυμνάσιο – 12ο ΓΕΛ Αθηνών, Κειριαδών & Σφηττιών 1, Αθήνα
H αγαπημένη παιδική ιστορία από το βιβλίο του Antoine de Saint-Exupery «ο μικρός Πρίγκιπας» μεταφέρεται για τρίτη φορά στους κινηματογράφους.
Ένα ταλαντουχο, γεμάτο περιέργεια κοριτσάκι μετακομίζει με τη μητέρα του σε νέα γειτονιά. Εκεί, γνωρίζει ενα εκκεντρικό και δισπρόσιτο γείτονα, τον τον «αεροπόρο». Της μαθαίνει για την ιστορία του Μικρού Πρίγκιπα, όπου ένας πιλότος πέφτει στην έρημο και συναντάει έναν μικρό πρίγκιπα από κάποιον μακρινό πλανήτη. Αυτή η ιστορία θα τους ενώσει και μαζί θα ζήσουν μια απίθανη περιπέτεια.

Σινεμά κάτω από τα αστέρια: «Γατοσυμμορία: η Αρχή»
2025-09-05 20:30 - 22:30 | 117ο Δημοτικό Σχολείο Αθηνών, Μάχης Αναλάτου 70, Αθήνα
Ο Τοπ Κατ είναι ένας φτωχός, μελαγχολικός γάτος που ζει μοναχικά στους δρόμους της Νέας Υόρκης . Μέχρι που γνωρίζει τον Μπένι, έναν καλοκάγαθο γάτο, που ψάχνει την περιπέτεια. Οι δυο τους, γρήγορα θα γίνουν κολλητοί και θα καταστρώσουν ένα παράτολμο σχέδιο . Θα τα βάλουν με τον Κύριο Μπιγκ, τον μεγαλύτερο κακοποιό της Νέας Υόρκης, προσπαθώντας να κλέψουν τα διαμάντια του

Ο Υπηρέτης δύο Αφεντάδων – Κάρλο Γκολντόνι
2025-09-05 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Γραμμένο το 1745, ο «Υπηρέτης δύο Αφεντάδων» είναι ένα από τα πιο δημοφιλή έργα της commedia dell’arte, το οποίο ο Κάρλο Γκολντόνι ανανέωσε, δίνοντάς του μια πιο δομημένη αφήγηση και πολυδιάστατους χαρακτήρες.
Στον πυρήνα της ιστορίας βρίσκεται ο Τρουφαλντίνο, ένας φτωχός αλλά παμπόνηρος υπηρέτης, που για να εξασφαλίσει το φαγητό του αποφασίζει να εργαστεί ταυτόχρονα για δύο αφεντικά, χωρίς να αποκαλύψει σε κανέναν την απάτη του. Η απόφασή του αυτή οδηγεί σε μια αλληλουχία από ανατροπές, παρεξηγήσεις και ξεκαρδιστικές καταστάσεις, ενώ ταυτόχρονα το έργο σχολιάζει με σαρκασμό και χιούμορ τη διαφθορά, την υποκρισία και τις ταξικές αντιθέσεις.
Η παράσταση
Ο Γιάννης Κακλέας, με τη μοναδική σκηνοθετική του ευφυΐα, προσεγγίζει το έργο μέσα από μια σύγχρονη, δυναμική οπτική, αναδεικνύοντας τόσο το κωμικό όσο και το κοινωνικό του βάθος. Η σκηνοθεσία του αξιοποιεί τον ρυθμό και τη σωματικότητα της commedia dell’arte, δημιουργώντας μια φρενήρη, εκρηκτική παράσταση, όπου ο έρωτας, η πείνα και η επιβίωση συμπλέκονται σε ένα διαχρονικό παιχνίδι εξουσίας και επιθυμιών.
Ο Βασίλης Χαραλαμπόπουλος, με το αστείρευτο ταλέντο του στη σωματική κωμωδία και την υποκριτική του ακρίβεια, δίνει σάρκα και οστά σε έναν απολαυστικό Τρουφαλντίνο, προσφέροντας στο κοινό μια από τις πιο συναρπαστικές ερμηνείες του, ενώ η Φαίη Ξυλά προσθέτει τη δική της ξεχωριστή ερμηνευτική δυναμική αναδεικνύοντας τις λεπτές ισορροπίες ανάμεσα στο κωμικό και το δραματικό στοιχείο του έργου.
Η παράσταση θα περιοδεύσει σε όλη την Ελλάδα, φέρνοντας στο κοινό μια απολαυστική σκηνική προσέγγιση του κλασικού έργου του Κάρλο Γκολντόνι.

ΧΑΤΖΗΦΡΑΓΚΕΤΑ The Band στην Τεχνόπολη
2025-09-05 21:00 - 23:59
Οι Χατζηφραγκέτα μετά την καλοκαιρινή τους περιοδεία , επιστρέφουν τον Σεπτέμβρη στην Αθήνα, στην Τεχνόπολη, για να κάνουν και αυτό το καλοκαίρι επίσημο!
Με νέα και παλιά τραγούδια , θα είναι έτοιμοι να μας αφήσουν μια ακόμη όμορφη ανάμνηση και φέτος!
ΧΑΤΖΗΦΡΑΓΚΕΤΑ The Band:
Πάνος Φραγκιαδάκης – φωνή, κιθάρα
Βαγγέλης Χατζηγιάννης – φωνή, κιθάρα
Βασίλης Τσιγκρής – μπάσο
Γιώργος Χριστοδούλου – τύμπανα
Ηχοληψία -Παπάκος Σωτήρης
Γραφιστική επιμέλεια – Φίλιππος Κοκκαλιάρης
Παραγωγή: Novelvox
Πληροφορίες:
Ώρα προσέλευσης: 20:00
Ώρα Έναρξης: 21:00
Προπώληση : 15€
Ταμείο: 17€
*ΑμεΑ: Είσοδος δωρεάν
** Παιδιά έως 12 ετών: Είσοδος δωρεάν
Προπώληση: Ticketmaster.gr

Dance Residencies Open Days
2025-09-06 18:00 - 22:00 | Αμφιθέατρο «Μιλτιάδης Έβερτ», Αεριοφυλάκιο 1, Αθήνα, Αττική, 11854, Greece
Η Τεχνόπολη Δήμου Αθηναίων ανοίγει τις πόρτες της στον σύγχρονο χορό
Η Τεχνόπολη Δήμου Αθηναίων στηρίζει έμπρακτα τον κόσμο του χορού, συστήνοντάς του έναν νέο χώρο συνάντησης, έμπνευσης και διαλόγου. Η φιλοδοξία είναι αυτή η αρχή να έχει και συνέχεια – με ακόμα περισσότερες ευκαιρίες για τους/τις επαγγελματίες του χορού
Σάββατο 6 Σεπτεμβρίου, 18:00 – 22:00

Lines | Σοφία Μαρτίου, Μαρίσσα Μπίλη, Δέσποινα Στασινού

ΣΟΥΦΡΑΖΕΤΕΣ | Ευφροσύνη Παπανικολάου

So you think you can… | Αριάδνη Παπαπαναγιώτου

WE ‘LL MEET AGAIN | Γαβριέλα Κοκκίνη

Gestures: H ποιητική της χειρονομίας | Ηρώ Βασάλου & Κωνσταντίνος Χαιρέτης

For the sun does (not) shine at the bottom of the sea | Χλόη Αλιγιάννη (Ομάδα Third Planet)

Shall we groove? | Dance workshop | Δάφνη Σταθάτου, Αναστασία Δρούγα (Duende Dance Company)

Σαράντα. Μεταξύ | Performance, προβολή | Τατιάνα Ζελενίνα, Γιώργος Πανόπουλος

Shelf life | Μαρίλια Γράντζα

Το Δωμάτιο, ένα πεδίο συνύπαρξης σε διαρκή μετάβαση | Ίρις Νικολάου

Σινεμά κάτω από τα αστέρια: Ο Σιρόκο και το Βασίλειο των Ανέμων
2025-09-06 20:30 - 21:30 | 67ο Γυμνάσιο Αθηνών, Λιοσίων 195, Αθήνα, Greece
Οι αδελφές Ζιλιέτ και Κάρμεν ανακαλύπτουν ένα πέρασμα στο σύμπαν του αγαπημένου τους βιβλίου, ενός μαγικού κόσμου, όπου θα παγιδευτούν και θα φυλακιστούν από έναν άκαρδο άρχοντα.

Σινεμά κάτω από τα αστέρια: Ο Μικρός Νικόλας και το Κυνήγι του Χαμένου Θησαυρού
2025-09-06 20:30 - 22:00 | 33ο Δημοτικό Σχολείο Αθηνών, Κρουσίου & Ευαγρίου, Αθήνα
Όταν ο πατέρας του μικρού Νικόλα παίρνει προαγωγή και αναγκάζεται να μετακομίσει, ο πιτσιρίκος και οι πιστοί φίλοι του οργανώνουν ένα ξέφρενο κυνήγι θησαυρού, ικανό να σταματήσει τα σχέδια των μεγάλων.

Σινεμά κάτω από τα αστέρια: Η Μικρή Γοργόνα
2025-09-06 20:30 - 22:00 | 49o γυμνάσιο αθηνών, Τσούντα 26, Αθήνα, Greece
Ερωτευμένη μ’ έναν πρίγκιπα, μια γοργόνα ζητά από μια μάγισσα του βυθού να την κάνει θνητή, αλλά το τίμημα της μεταμόρφωσης είναι βαρύ. Συμπαθητικό παραμυθάκι, με ωραία τραγούδια και διασκεδαστικούς δεύτερους χαρακτήρες, έχει κάτι από τη χάρη των κλασικών καρτούν της Ντίσνεϊ

Σινεμά κάτω από τα αστέρια: Τοσοδούλικα: Η Κοιλάδα των Χαμένων Μυρμηγκιών
2025-09-06 20:30 - 22:00 | 76ο Δημοτικό Σχολείο Αθηνών, Κυκλώπων 76, Αθήνα, 11852, Greece
Σε ένα μικρό ξέφωτο, τα απομεινάρια ενός πικνίκ θα γίνουν η αιτία για τον πόλεμο που θα ξεσπάσει ανάμεσα σε δύο μυρμηγκοφυλές. Μια γενναία πασχαλίτσα που θα εμπλακεί άθελά της θα βοηθήσει τα καλοσυνάτα μαύρα μυρμήγκια να σώσουν τη φωλιά τους από την επίθεση των αδίστακτων κόκκινων μυρμηγκιών.

Planet Of Zeus | 25th Anniversary Show
2025-09-06 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Οι Planet of Zeus γιορτάζουν 25 χρόνια μουσικής με μία μεγάλη συναυλία στην Αθήνα!

25 χρόνια πέρασαν από την μουσική εκκίνηση που θα άλλαζε τα δεδομένα στο εγχώριο -και όχι μόνο- heavy μουσικό στερέωμα. 25 χρόνια γεμάτα ένταση, αγωνία, ασταμάτητες προσπάθειες, αλλεπάλληλες περιοδείες, αλλά και δημιουργικότητα, καλλιτεχνικές αναζητήσεις, συναισθηματικά rollercoasters και συντροφικότητα!
Αν οι Planet of Zeus μπορούν να υπερηφανεύονται για ένα πράγμα, αυτό είναι πως παραμένουν μαζί, από την πρώτη στιγμή μέχρι σήμερα. Από τα ιδρωμένα live στα θρυλικά υπόγεια του Rodeo και του An Club, στα large venue sold out shows και τις prestigious πανευρωπαϊκές περιοδείες, το αδιάσπαστο κουαρτέτο έχει σφυρηλατηθεί εν μέσω των δυσκολότερων, αλλά και των επικότερων συγκυριών, και έχει δεθεί όσο λίγα. Δέσιμο που βγαίνει και επί σκηνής, καθώς οι συναυλίες τους συνεχίζουν μέχρι και σήμερα να αποτελούν κάποιες εκ των πλέον ισοπεδωτικών live εμπειριών που μπορεί να απολαύσει το κοινό του ήχου.
Τα milestones τους είναι αμέτρητα. Οι 10 χιλιάδες παρευρισκόμενοι στο Κέντρο Πολιτισμού Ίδρυμα Σταύρος Νιάρχος και οι επιτυχημένες Ευρωπαϊκές περιοδείες πλάϊ σε ονόματα όπως οι Clutch, Grand Magus και Kvelertak, όπως και οι συμμετοχές στα μεγαλύτερα και σπουδαιότερα metal festivals της Ευρώπης (Wacken, Hellfest, Graspop, Bloodstock, Mystic κ.α.) συνοψίζουν μία αξιοζήλευτα συνεπή πορεία. Η αυξάνουσας δυναμική και δημοτικότητά τους δε, τους έχει καθιερώσει δικαίως ως μία από τις πιο υπολογίσιμες δυνάμεις του ευρύτερου Ευρωπαϊκού heavy rock / metal στερεώματος. Η πρόσφατη δισκογραφική τους επιστροφή, με το “Afterlife” album, αποτέλεσε μια τομή στην καριέρα τους. Η καθολική αποδοχή του νέου υλικού από το fanbase τους, αλλά και ο εκρηκτικός ενθουσιασμός του ευρύτερου κοινού, ήρθαν να πιστοποιήσουν πως οι Planet of Zeus διανύουν την καλύτερη τους φάση!
Το Σάββατο 6 Σεπτεμβρίου ενώνουμε τις φωνές και τις ενέργειές μας, σε μία από τις μεγαλύτερες και σημαντικότερες ροκ συναυλίες των τελευταίων ετών! Εκείνη την ημέρα, όλοι οι δρόμοι θα οδηγούν στην Τεχνόπολη Δήμου Αθηναίων, εκεί που οι Planet of Zeus θα πραγματοποιήσουν το επετειακό live για τα 25 χρόνια πορείας τους! Το υμνικό heavy rock’n’roll τους θα πάρει τον πρώτο λόγο και οι ίδιοι, αναμοχλεύοντας τις σπουδαιότερες στιγμές της δισκογραφίας τους θα μας παραδώσουν ένα χορταστικό show γεμάτο εκπλήξεις, με τον μοναδικό ηλεκτρισμό που χαρακτηρίζει κάθε on-stage περιπέτειά τους! Το σύνθημα είναι πλέον γνωστό!
Planet of Zeus social links:
W: https://www.planetofzeus.gr
FB: https://www.facebook.com/planetofzeus
IG: https://www.instagram.com/planetofzeus
BC: https://planetofzeus.bandcamp.com

Πληροφορίες:
Ώρα προσέλευσης: 19:00
Ώρα Έναρξης: 20:00
Τιμές Εισιτηρίων
Early Bird : 15€
Προπώληση : 18€
Ταμείο: 20€
Προπώληση: ticketmaster.gr
Δημοσιογραφική επικοινωνία: 3plabgr@gmail.com

Αινιγματικές Παραλλαγές στο Δημοτικό Θεάτο Λυκαηβηττού
2025-09-06 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Οι «Αινιγματικές Παραλλαγές» του Eric- Emmanuel Schmitt, σε σκηνοθεσία Σωτήρη Τσαφούλια – Πυγμαλίωνα Δαδακαρίδη, μετά την τεράστια επιτυχία με τις sold out παραστάσεις επιστρέφει.
Ο Γιάννης Μπέζος και ο Πυγμαλίων Δαδακαρίδης πρωταγωνιστούν στις «Αινιγματικές Παραλλαγές». Μια συνέντευξη που οδηγεί σε ένα σκληρό παιχνίδι της αλήθειας και παράλληλα φανερώνει έναν τρυφερό και ευαίσθητο κόσμο.
Ο Σωτήρης Τσαφούλιας συναντάει σκηνοθετικά τον Πυγμαλίωνα Δαδακαρίδη και μαζί έρχονται αντιμέτωποι μέσα από το έργο, με τον διχασμό, την απομόνωση, τις ανθρώπινες σχέσεις και τα αιώνια μυστήρια του έρωτα.
Υπόθεση Έργου:
Ο Αμπέλ Ζνόρκο (Γιάννης Μπέζος) είναι ένας συγγραφέας, βραβευμένος με Νόμπελ που ζει μόνος, αποτραβηγμένος στο Ροσβανοϋ, ένα μικρό νησί στη Θάλασσα της Νορβηγίας, αποφεύγοντας τα πάντα και ειδικά τους ανθρώπους. Έχοντας πρόσφατα εκδώσει το 21ο του βιβλίο που έχει γίνει τεράστια επιτυχία, δέχεται να δώσει συνέντευξη σε έναν δημοσιογράφο που τον πολιορκεί καιρό τον Έρικ Λάρσεν (Πυγμαλίων Δαδακαρίδης).
Άραγε πόσο τυχαία επέλεξε ο Αμπέλ Ζνόρκο τον συγκεκριμένο δημοσιογράφο και πόσο τυχαία επέλεξε ο Έρικ Λάρσεν τον συγκεκριμένο συγγραφέα;
Τι συνδέει τους δυο άντρες και ποια μονοπάτια θα αναγκαστούν να περάσουν και να ξεπεράσουν, όσο οι ανατροπές διαδέχονται η μια την άλλη σε μια ιστορία που η θέση της γάτας και του ποντικού αλλάζει συνεχώς.
Σκηνοθετικό σημείωμα :
Ο διχασμός είναι ίσως η μεγαλύτερη πανδημία της ανθρωπότητας.
Οι κοινωνίες των ανθρώπων έδειχναν πάντα μεγαλύτερη προτίμηση στο σύμβολο της διαίρεσης.
Αν όμως κάτσουμε με ψυχραιμία και μελετήσουμε αυτά που μας χωρίζουν, θα δούμε ότι η βάση τους είναι κοινή. Είναι σαν να τσακώνονται δυο άνθρωποι για το
πιο από τα κλαδιά ενός δέντρου είναι πιο ξεχωριστό, χωρίς να βλέπουν ότι όλα τα κλαδιά έχουν αφετηρία τους, τον ίδιο κορμό.
Δεν διχαζόμαστε για το που θέλουμε να φτάσουμε, άλλα για το ποιον δρόμο θα ακολουθήσουμε προκείμενου να φτάσουμε κάπου.
Ο Ηράκλειτος πίστευε ότι ο κόσμος δημιουργείται από τη «φωτιά», την αντίθεση και τον πόλεμο μεταξύ των αντιθέτων, στο οποίο συμπληρώνει: «τα εναντιόδρομα έχουν ενιαία φορά – από τα αντίθετα γεννιέται η ωραιότερη αρμονία».
Τι θα γίνονταν όμως αν σε κάθε τέτοια περίπτωση, μπορούσαμε να διακρίνουμε με νηφαλιότητα τα κοινά μας στοιχεία; Αν μπορούσαμε να διακρίνουμε πως κάθε έννοια ή ορισμός, εμπεριέχει αυτόματα και το αντίθετο αυτού που υποδηλώνει το όνομα του;
Οι Αινιγματικές Παραλλαγές του Eric-Emmanuel Schmitt είναι ένα έργο που ουσιαστικά μας δείχνει, πως όσα μας διχάζουν μπορούν εύκολα να μετατραπούν σε αυτά που μας ενώνουν με σκοπό τι άλλο; Μια καλύτερη ζωή που την κυβερνά η ομόνοια και η αγάπη στην πραγματική, οικουμενική και πανανθρώπινη διάσταση της.
Σωτήρης Τσαφούλιας
«Τι είναι αυτό που μας απομονώνει και τι αυτό που μας συνδέει στις ανθρώπινες σχέσεις. Τι σημάνει να αγαπάς και να ερωτεύεσαι. Πως η μοναξιά και ο φόβος μπορούν να αλλάξουν την πιο σκληρή εκδοχή του εαυτού μας και να μας οδηγήσουν στην αγάπη και στην αποδοχή. Μέσα από αυτό το υπέροχο κείμενο μαζί με τον καλό μου φίλο Σωτήρη Τσαφούλια και τον θαυμάσιο κύριο Γιάννη Μπέζο ακουμπάμε τις Αινιγματικές Παραλλαγές και ταξιδεύουμε σε έναν κόσμο που ο χρόνος αλλά και ο άνθρωπος φτάνει στην πιο σημαντική στιγμή του μετά την γέννηση…στην αγάπη και στο ποσό δύσκολα αλλά γενναία την ανακαλύπτεις και την αποδέχεσαι πριν σε προσπεράσει ο χρόνος…»
Πυγμαλίων Δαδακαρίδης
Συντελεστές:
Μετάφραση: Εύα Κοτανίδη
Σκηνοθεσία: Σωτήρης Τσαφούλιας, Πυγμαλίων Δαδακαρίδης
Σκηνογράφος: Kωνσταντίνος Ζαμάνης
Ενδυματολόγος: Άγις Παναγιώτου
Σχεδιασμός Φωτισμού: Λευτέρης Παυλόπουλος
Μουσική σύνθεση: Θοδωρής Οικονόμου
Επιμέλεια Κίνησης: Μπίλιω Μαρνέλη
Βοηθός σκηνοθέτη: Παναγιώτα Παπαδημητρίου
Βοηθός ενδυματολόγου: Εύα Καμπερίδου
Παίζουν :
Γιάννης Μπέζος, Πυγμαλίων Δαδακαρίδης, Γεωργία Συφιανού
